Ehdotus: NEUVOSTON TÄYTÄNTÖÖNPANOASETUS Kiinan kansantasavallasta peräisin olevan glyfosaatin tuontia koskevan polkumyynnin vastaisen menettelyn päättämisestä /* KOM/2010/0684 lopull. - NLE 2010/0332 */





[pic] | EUROOPAN KOMISSIO | Bryssel 19.11.2010 KOM(2010) 684 lopullinen 2010/0332 (NLE) Ehdotus: NEUVOSTON TÄYTÄNTÖÖNPANOASETUS Kiinan kansantasavallasta peräisin olevan glyfosaatin tuontia koskevan polkumyynnin vastaisen menettelyn päättämisestä PERUSTELUT 1. EHDOTUKSEN TAUSTA 2. Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30. marraskuuta 2009 annetun neuvoston asetuksen (EY) N:o 1225/2009, jäljempänä ’perusasetus’, soveltamista Kiinan kansantasavallasta peräisin olevan glyfosaatin tuontia koskevassa menettelyssä. - Yleinen tausta Ehdotus perustuu perusasetuksen soveltamiseen ja tutkimukseen, joka tehtiin perusasetuksessa säädettyjen sisältöä ja menettelyjä koskevien vaatimusten mukaisesti. - Voimassa olevat aiemmat säännökset Neuvoston asetus (EY) N:o 1683/2004[1], annettu 24. syyskuuta 2004, lopullisen polkumyyntitullin käyttöön ottamisesta Kiinan kansantasavallasta peräisin olevan glyfosaatin tuonnissa. Komission päätös 383/2009[2], tehty 14. toukokuuta 2009, Kiinan kansantasavallasta peräisin olevan glyfosaatin tuonnissa neuvoston asetuksella (EY) N:o 1683/2004 käyttöön otetun lopullisen polkumyyntitullin suspendoimisesta. Neuvoston täytäntöönpanoasetus (EU) N:o 126/2010[3], annettu 11. helmikuuta 2010, Kiinan kansantasavallasta peräisin olevan glyfosaatin tuonnissa asetuksella (EY) N:o 1683/2004 käyttöönotetun lopullisen polkumyyntitullin suspendoimisen jatkamisesta. - Johdonmukaisuus suhteessa unionin muuhun politiikkaan ja muihin tavoitteisiin Ei koske tätä ehdotusta. 3. KUULEMISET JA VAIKUTUSTEN ARVIOINTI 4. Intressitahojen kuuleminen Asianomaisilla osapuolilla on perusasetuksen säännösten mukaisesti ollut tilaisuus puolustaa etujaan tämän tutkimuksen yhteydessä. - Asiantuntijatiedon käyttö Ulkopuolisten asiantuntijoiden käyttö ei ollut tarpeen. - Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta se sisältää tyhjentävän luettelon arvioitavista edellytyksistä. 5. EHDOTUKSEEN LIITTYVÄT OIKEUDELLISET NÄKÖKOHDAT 6. Ehdotetun toimen lyhyt kuvaus Komissio pani 29. syyskuuta 2009 vireille Kiinan kansantasavallasta peräisin olevan glyfosaatin tuontia koskevien polkumyyntitoimenpiteiden voimassaolon päättymistä koskevan tarkastelun. Pyynnön esitti European Glyphosate Association, jäljempänä ’pyynnön esittäjä’, tuottajien puolesta, jotka edustavat koko unionin glyfosaatin tuotantoa. Tutkimuksen tarkoituksena oli tutkia, johtaisiko toimenpiteiden voimassaolon päättyminen todennäköisesti polkumyynnin jatkumiseen tai toistumiseen ja unionin tuotannonalalle aiheutuneen vahingon toistumiseen. Tutkimuksen aikana pyynnön esittäjä peruutti virallisesti tarkastelupyyntönsä. Komissio ei ole havainnut peruutuksen jälkeen väitteitä, joiden mukaan unionin etu oikeuttaisi jatkamaan tarkastelua koskevaa tutkimusta, ja ehdottaa näin ollen tutkimuksen päättämistä ja toimenpiteiden kumoamista. Tästä syystä ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä mahdollisimman pian, kuitenkin viimeistään 22. joulukuuta 2010. - Oikeusperusta Neuvoston asetus (EY) N:o 1225/2009, annettu 30. marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta. - Toissijaisuusperiaate Ehdotus kuuluu Euroopan unionin yksinomaiseen toimivaltaan. Toissijaisuusperiaatetta ei sen vuoksi sovelleta. - Suhteellisuusperiaate Ehdotus on suhteellisuusperiaatteen mukainen seuraavista syistä: Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. Vaatimusta, jonka mukaan unionille, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. - Sääntelytavan valinta Ehdotettu sääntelytapa: asetus. Muut sääntelytavat eivät soveltuisi seuraavasta syystä: Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista. 7. TALOUSARVIOVAIKUTUKSET Ehdotuksella ei ole vaikutuksia unionin talousarvioon. 2010/0332 (NLE) Ehdotus: NEUVOSTON TÄYTÄNTÖÖNPANOASETUS Kiinan kansantasavallasta peräisin olevan glyfosaatin tuontia koskevan polkumyynnin vastaisen menettelyn päättämisestä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009[4], jäljempänä ’perusasetus’, ja erityisesti sen 9 artiklan ja 11 artiklan 2 kohdan, ottaa huomioon ehdotuksen, jonka Euroopan komissio, jäljempänä ’komissio’, on tehnyt neuvoa-antavaa komiteaa kuultuaan, sekä katsoo seuraavaa: 8. MENETTELY 9. Voimassa olevat toimenpiteet 10. Perusasetuksen 11 artiklan 2 kohdan mukaisesti tehdyn tarkastelua koskevan tutkimuksen jälkeen neuvosto otti asetuksella (EY) N:o 1683/2004[5] käyttöön lopullisen polkumyyntitullin tuotaessa Kiinan kansantasavallasta peräisin olevaa glyfosaattia, joka luokitellaan tällä hetkellä CN-koodeihin ex 2931 00 99 ja ex 38 08 9327, jäljempänä ’tarkasteltava oleva tuote’. Tulli laajennettiin koskemaan Malesiasta lähetetyn glyfosaatin tuontia (riippumatta siitä, onko sen ilmoitettu olevan Malesiasta peräisin vai ei), lukuun ottamatta tuotteita, jotka on tuottanut Crop Protection (M) Sdn. Bhd., sekä Taiwanista lähetetyn glyfosaatin tuontia (riippumatta siitä, onko sen ilmoitettu olevan Taiwanista peräisin vai ei), lukuun ottamatta tuotteita, jotka on tuottanut Sinon Corporation. Käyttöön otettu polkumyyntitulli oli 29,9 prosentin suuruinen. 11. Komissio suspendoi päätöksellä 2009/383/EY[6] lopullisen polkumyyntitullin yhdeksän kuukauden ajaksi 16 päivästä toukokuuta 2009. Myöhemmin komissio jatkoi suspendoimista asetuksella 126/2010[7] yhden vuoden ajaksi 14 päivästä helmikuuta 2010. 12. Tarkastelupyyntö 13. Kiinan kansantasavallasta peräisin olevan glyfosaatin tuontiin sovellettavien polkumyyntitoimenpiteiden voimassaolon lähestyvää päättymistä koskevan ilmoituksen[8] julkaisemisen jälkeen komissio on vastaanottanut 29 päivänä kesäkuuta 2009 perusasetuksen 11 artiklan 2 kohdan mukaisen tarkastelupyynnön. 14. Pyynnön esitti European Glyphosate Association, jäljempänä ’pyynnön esittäjä’, tuottajien puolesta, jotka edustavat koko unionin glyfosaatin tuotantoa. 15. Pyyntö sisälsi alustavaa näyttöä siitä, että toimenpiteiden voimassaolon päättyminen johtaisi todennäköisesti polkumyynnin ja unionin tuotannonalalle aiheutuvan vahingon jatkumiseen tai toistumiseen. 16. Menettelyn aloittaminen 17. Neuvoa-antavaa komiteaa kuultuaan komissio aloitti Euroopan unionin virallisessa lehdessä[9] julkaistulla ilmoituksella Kiinan kansantasavallasta peräisin olevan, tällä hetkellä CN-koodeihin ex 2931 00 99 ja ex 3808 93 27 luokiteltavan glyfosaatin Euroopan unioniin tuontia koskevan polkumyynnin vastaisen menettelyn. 18. Komissio ilmoitti virallisesti tarkastelua koskevan tutkimuksen aloittamisesta vientiä harjoittaville tuottajille, asianosaisille tuojille, Kiinan kansantasavallan edustajille, edustaville käyttäjille ja unionin tuottajille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa. 19. PYYNNÖN PERUUTTAMINEN 20. Pyynnön esittäjä peruutti virallisesti pyyntönsä 21 päivänä syyskuuta 2010 päivätyllä kirjeellään komissiolle. 21. Perusasetuksen 9 artiklan 1 kohdan ja 11 artiklan 2 kohdan mukaan menettely on päätettävä, jos tarkastelua koskeva pyyntö peruutetaan, paitsi jos sen päättäminen ei ole unionin edun mukaista. 22. Katsottiin, että kyseessä oleva menettely olisi päätettävä, koska tutkimuksessa ei ollut tullut esiin seikkoja, joiden vuoksi menettelyn päättäminen ei olisi unionin edun mukaista. Asianomaisille osapuolille tiedotettiin asiasta ja annettiin mahdollisuus esittää huomautuksia. Päätökseen vaikuttavia huomautuksia ei kuitenkaan esitetty. 23. Näin ollen pääteltiin, että Kiinan kansantasavallasta peräisin olevan glyfosaatin unioniin tuontia koskevien polkumyyntitoimenpiteiden voimassaolon päättymistä koskeva tarkastelu olisi päätettävä ja voimassa olevat toimenpiteet kumottava. ON HYVÄKSYNYT TÄMÄN ASETUKSEN: 1 artikla Kumotaan polkumyyntitoimenpiteet Kiinan kansantasavallasta peräisin olevan CN-koodeihin ex 2931 00 99 ja ex 3808 93 27 luokiteltavan glyfosaatin tuonnissa ja päätetään kyseistä tuontia koskeva menettely. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] Neuvoston puolesta Puheenjohtaja [1] EUVL L 303, 30.9.2004, s. 1. [2] EUVL L 120, 15.5.2009, s.20. [3] EUVL L 40, 13.2.2010, s. 1. [4] EUVL L 343, 22.12.2009, s. 51. [5] EUVL L 303, 30.9.2004, s. 1. [6] EUVL L 120, 15.5.2009, s. 20. [7] EUVL L 40, 13.2.2010, s. 1. [8] EUVL C 115, 20.5.2009, s. 19. [9] EUVL C 234, 29.9.2009, s. 9.